**Bondarul leneş**

*Elena Farago*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O furnică mititică,

Cât un grăuncior de mei,

Duce-n spate o greutate,

De trei ori cât bobul ei.

Pe cărare-n jale mare

Plânge un bondar ciapcin:

– Mor de foame

Şi n-am poame

Şi-aş munci,

Dar n-am stăpân!

– Hai şi-mi cară din povară

Şi sunt gata să-ţi plătesc.

– Cum n-aş merge?! dar pe lege

Jur că nu pot să muncesc!

– Vai de tine! ruşine

Leneşule cerşetor,

Nici de milă, nici de silă

Nu ţi-aş da un ajutor!